作者：陈人杰
词牌/韵律：沁园春

paragraphs: 我梦登天，尽把不平，问之化工。
似桂花开日，秋高露冷，梅花开日，岁老霜浓。
如此清标，依然香性，长在凄凉索寞中。
何为者，祗纷纷桃李，占断春风。
一时列鼎分封。
岂猿臂将军无寸功。
想世间成败，不关工拙，男儿济否，只声遭逢。
天曰果然，事皆偶尔，凿井得铜奴得翁。
君归去，但力行好事，休问穷通。